جموں و کشمیر - وکیپیڈیا

# جموں و کشمیر

### وکیپیڈیا سے

یہ مضمون صرف بھارت کے زیر انتظام کشمیر کے لئے ہے۔ کشمیر کے دیگر علاقوں کے لئے دیکھئے کشمیر (ضد ابہام)

بھارت کا نقشہ، جموں و کشمیر واضح ہے

جموں و کشمیر (کشمیر، مقبوضہ کشمیر یا بھارت کے زیر انتظام کشمیر) بھارت کی سب سے شمالی ریاست ہے جس کا بیشتر علاقہ ہمالیہ کے پہاڑی سلسلے پر پھیلا ہوا ہے۔ جموں و کشمیر کی سرحدیں جنوب میں ہماچل پردیش، مغرب میں پاکستان اور شمال اور مشرق میں چین سے ملتی ہیں۔

جموں و کشمیر تین حصوں جموں، وادی کشمیر اور لداخ میں منقسم ہے۔ سری نگر اس کا گرمائی اور جموں سرمائی دارالحکومت ہے۔ وادی کشمیر اپنے حسن کے باعث دنیا بھر میں مشہور ہے جبکہ مندروں کا شہر جموں ہزاروں ہندو زائرین کو اپنی جانب کھینچتا ہے۔ لداخ جسے "تبت صغیر" بھی کہا جاتا ہے، اپنی خوبصورتی اور بدھ ثقافت کے باعث جانا جاتا ہے۔ ریاست میں مسلمانوں کی اکثریت ہے تاہم ہندو، بدھ اور سکھ بھی بڑی تعداد میں رہتے ہیں۔

کشمیر دو جوہری طاقتوں پاکستان اور بھارت کے درمیان تنازعے کا باعث بنا ہوا ہے۔ پاکستان کا موقف ہے کہ مسلم اکثریتی ریاست ہونے کے باعث تقسیم ہند کے قانون کی رو سے یہ پاکستان کا حصہ ہے جبکہ بھارت اسے اپنا اٹوٹ انگ قرار دیتا ہے۔ علاقہ عالمی سطح پر متنازعہ قرار دیا گیا ہے۔

بھارت کے زیر انتظام کشمیر میں مسلمانوں کی اکثریت ہے جس میں وادی کشمیر میں مسلمان 95 فیصد، جموں میں 28 فیصد اور لداخ میں 44 فیصد ہیں۔ جموں میں ہندو 66 فیصد اور لداخ میں بدھ 50 فیصد کے ساتھ اکثریت میں ہیں۔

1990ء کی دہائی میں یہاں مسلح جدوجہد آزادی کے آغاز کے بعد سے ریاست میں حالات روز بروز خراب ہوتے جارہے ہیں۔ حقوق انسانی کی عالمی تنظیم "ہیومن رائٹس واچ" نے اپنی ایک حالیہ رپورٹ میں بھارتی افواج پر انسانی حقوق کی خلاف ورزی اور طاقت کے ناجائز استعمال کا الزام لگایا ہے۔

Retrieved from "http://ur.wikipedia.org../../../%D8%AC/%D9%85/%D9%88/%D8%AC%D9%85%D9%88%DA%BA_%D9%88_%DA%A9%D8%B4%D9%85%DB%8C%D8%B1.html"

زمرہ جات: کشمیر | بھارت | متنازعہ علاقے

##### Views

- مضمون
- تبادلۂ خیال
- حـالیـہ تـجدید

##### ساتھی منصوبے

- وکی لغت
- وکی اقتباسات
- وکی کتب
- وکی سورس

##### تلاش

##### دیگر زبانیں

- English